КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**Коми Республикаса республиканскöй бюджетлöн сьöм тшöт весьтö видзана пытшкöсса делöяс органъясын уджалысьясöс содтöд материальнöя ышöдöм йылысь**

Коми Республикаса республиканскöй бюджетлöн сьöм тшöт весьтö видзана пытшкöсса делöяс органъясын уджалысьясöс содтöд материальнöя ышöдöм могысь, «Милиция йылысь» 1991 во косму тöлысь 18 лунся 1026-1 №-а Россия Федерацияса Оланпаслöн 35 статья серти, «Россия Федерацияса субъектъяслöн законодательнöй (бöрйöм) да олöмö пöртысь государственнöй власьт органъяс котыртан öтувъя принципъяс йылысь» Федеральнöй оланпасö вежсьöмъяс да содтöдъяс пыртöм йылысь» да «Россия Федерацияын меставывса асвеськöдлöм котыртан öтувъя принципъяс йылысь» федеральнöй оланпасъяс примитöмкöд йитöдын Россия Федерацияса законодательнöй актъясö вежсьöмъяс пыртöм да Россия Федерацияса öткымын законодательнöй акт вынтöмöн лыддьöм йылысь» Федеральнöй оланпаслöн 154 статьяса 9 пункт серти, «Пытшкöсса делöяс органъясын уджалысьясöс содтöд материальнöя ышöдöм йылысь» Россия Федерацияса пытшкöсса делöяс министерстволöн 2008 во йирым тöлысь 20 лунся 885 №-а тшöктöд серти Коми Республикаса Правительство шуис:

1. Разрешитны Коми Республикаын пытшкöсса делöяс министрлы:

1.1. Урчитны Коми Республикаса республиканскöй бюджетлöн сьöм тшöт весьтö видзана пытшкöсса делöяс органъясын уджалысьяслы, кодъяс уджалöны штатнöй чинъясын, кутшöмъясöс абу артыштöма «Пытшкöсса делöяс органъясын уджалысьясöс содтöд материальнöя ышöдöм йылысь» Россия Федерацияса пытшкöсса делöяс министерстволöн 2008 во йирым тöлысь 20 лунся 885 №-а тшöктöд дорö 1 №-а содтöдöн, быд тöлысся содтöд ышöдана мынтöмъяс.

1.2. Урчитны индöм мынтöмъяс сетан пöрадоксö, ыдждасö да условиеяссö дифференцируйтöмöн, сьöкыдлун серти, уджалысьясöн вöчöм могъяслысь сьöкыдлун, ыджда да тöдчанлун тöд вылö босьтöмöн, быд тöлысся содтöд мынтан ыдждаысь 100 прöчентöдз, мый урчитöма «Пытшкöсса делöяс органъясын уджалысьясöс содтöд материальнöя ышöдöм йылысь» Россия Федерацияса пытшкöсса делöяс министерстволöн 2008 во йирым тöлысь 20 лунся 885 №-а тшöктöд дорö 1 №-а содтöдöн пытшкöсса делöяс органса (юкöдувса) начальникöс вежысьлöн штатнöй лöсялана чин серти.

2. Тайö шуöмöн артыштöм содтöд сьöм сетсьö сы мында, мыйта артыштöма Коми Республикаын пытшкöсса делöяс министерстволы лöсялана финансöвöй во вылö Коми Республикаса республиканскöй бюджетын.

3. Лыддьыны вынтöмöн «Коми Республикаын пытшкöсса делöяс министерство аппаратса да министерство бердын юкöдувъясса уджалысьяслöн, каръясын (районъясын) Коми Республикалöн пытшкöсса делöяс веськöдланінъясысь (юкöнъясысь) уджалысьяслöн сьöм довольствие дорö быд тöлысся сьöм содтöд индöм йылысь» Коми Республикаса Правительстволысь 2007 во йирым тöлысь 10 лунся 235 №-а шуöм.

4. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2010 вося моз тöлысь 10 лун

253 №

Вуджöдiс Кузнецова Н.А., 2 547 пас